สวัสดีค่ะ จากที่เราเคยตั้งคำถามไปว่าเกริ่นก่อนว่า เราเป็นประจำเดือนวันที่ 9 หายขาดวันที่ 12 นั่นคือเป็นมา 4 วัน แล้วเรามี พสพ.วันที่ 14 (ก็คือวันที่ 6 จากวันที่มีปจด.) แล้วถุงยางขาดค่ะ คือตอนมี พสพ ก็ยังปกติดี แต่คือตอนที่ทำภารกิจเสร็จแล้วพบว่าถุงยางขาด คืออสุจิก็คงเข้าไปเต็มๆแล้วค่ะ เลยไปซื้อยาคุมฉุกเฉินมาทานทันที (เรานับหน้า 7 หลัง 7 ไม่ได้ เพราะปจด ไม่ได้มาตรงกันทุกเดือน) โอกาสที่จะท้องมีกี่เปอร์เซ็นคะคุณ แล้วต้องรอกี่วันถึงจะตรวจได้ว่าท้องหรือยังคะและหลังจากวันนั้นที่เราทานยาคุมฉุกเฉินไป 6 วันทำให้ประจำเดือนมา 3 วันค่ะ นั่นคือเราเป็นประจำเดือนหายไปแค่ 7 วัน มาวันที่ 8 (ไม่แน่ใจเพราะยาคุมฉุกเฉินมั้ย) อยากถามคุณว่า แบบนี้มีโอกาสจะท้องหรือไม่ท้องคะ อยากให้คุณช่วยให้คำตอบในคำถามย่อหน้าที่สองนะคะ ย่อหน้าแรกเคยถามคุณไปแล้ว ขอบมากๆค่ะ
สวัสดีครับ หากทานถูกต้องยาคุมกำเนิดฉุกเฉินจะมีประสิทธิภาพประมาณ89 – 92 %ครับโดยยาคุมฉุกเฉินนี้ สามารถทำให้เกิดประจำเดือนมาแบบกระปริดกระปรอยได้หลังรับประทาน3-7วันครับ รวมทั้งมีผลให้ประจำเดือนรอบถัดไป อาจเลื่อนออกไป หรือ กะปริดกะปรอยได้เช่นกันครับ ส่วนการที่มีหรือไม่เลือดออกมาหลังจากรับประทานยาคุมนั้น ไม่ได้แสดงถึงประสิทธิภาพว่าจะป้องกันได้หรือไม่ หรือ เป็นอาการแสดงการตั้งครรภ์แต่อย่างใดครับแต่ก็ขอแนะนำให้ตรวจการตั้งครรภ์ด้วยนะครับ ซึ่งการตรวจการตั้งครรภ์ทางปัสสาวะนั้น ควรตรวจหลังจากพบว่าประจำเดือนไม่มาหรือขาดหายไปประมาณ 1 สัปดาห์ครับ ผลที่ได้จะน่าเชื่อถือกว่าการตรวจก่อนหน้านี้ซึ่งไม่สามารถบอกได้แม่นยำนักครับ หรือถ้าสะดวกอาจตรวจหลังจากมีเพศสัมพันธ์ครั้งล่าสุด 2 สัปดาห์ และ ให้ตรวจซ้ำอีกครั้งใน 1 สัปดาห์ต่อมาก็ได้ครับ ถ้าหลังจากนั้นประจำเดือนไม่มาหรือขาดหายไปเกิน 2 สัปดาห์ก็ควรไปพบสูตินรีแพทย์เพื่อตรวจหาสาเหตุนะครับ